**020 08 URED POTPREDSJEDNICE VLADE REPUBLIKE HRVATSKE**

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA ZA 2023. GODINU**

***Obrazloženje ostvarenja prihoda i rashoda, primitaka i izdataka u izvještajnom razdoblju***

**PRIHODI I PRIMICI**

Ured potpredsjednice Vlade Republike Hrvatske je za 2023. godinu ostvario prihode u ukupnom iznosu od 130.906,09 eura u okviru skupine prihoda 67 Prihodi iz proračuna te izvora financiranja 11 Opći prihodi i primici.

**RASHODI I IZDACI**

Ukupni rashodi za 2023. godinu izvršeni su u iznosu od 130.906,09 eura što je 85,93% u odnosu na tekući (konačni) plan za 2023. godinu te 90,22% u odnosu na izvršenje 2022. godine.

**Rashodi poslovanja**

Rashodi poslovanja za 2023. godinu izvršeni su u iznosu od 128.544,19 eura što je 86,61% u odnosu na tekući (konačni) plan rashoda poslovanja za 2023. godinu te 90,00% u odnosu na izvršenje 2022. godine.

***Rashodi za zaposlene***

Rashodi za zaposlene za 2023. godinu izvršeni su u iznosu od 105.579,67 eura za 4 državna službenika što je 93,05% u odnosu na tekući (konačni) plan ove skupine rashoda za 2023. godinu te 87,06% u odnosu na izvršenje 2022. godine.

***Materijalni rashodi***

Materijalni rashodi za 2023. godinu izvršeni su u iznosu od 22.964,52 eura što je 65,72% u odnosu na tekući (konačni) plan ove skupine rashoda za 2023. godinu te 6,53% više u odnosu na izvršenje 2022. godine. Materijalni rashodi su izvršeni za podmirenje operativnih troškova Ureda te za objavu i javnu prezentaciju publikacije „Analiza predstavljanja nacionalnih manjina u udžbenicima i kurikularnim dokumentima Republike Hrvatske“ odnosno provedbu aktivnosti 2.2.13. u Operativnim programima za nacionalne manjine za razdoblje 2021.-2024. što je bilo u nadležnosti Ureda potpredsjednice.

**Rashodi za nabavu nefinancijske imovine**

Rashodi za nabavu nefinancijske imovine za 2023. godinu izvršeni su u iznosu od 2.361,90 eura za nabavu računalne opreme.